Аԥсны Адәныҟатәи аусқәа рминистр Даур Ақаҩба Ареспублика Арцах Адәныҟатәи аусқәа рминистр Масис Маилиан амшира идиныҳәалеит
Адныҳәалараҿы иазгәаҭоуп:
«Шәара шәыԥсадгьыл ахьӡала иааиԥмырҟьаӡакәа имҩаԥыжәго шәусура пату ақәуп Ареспублика Арцах аҿеиԥш аҳәаанырцәгьы.
Шәара зегьы шәырдыруеит, ҳаҭыргьы шәықәырҵоит аҟыбаҩ ҷыда змоу дипломатк иҳасаб ала.
Аԥсни Арцахи рыбжьара аизыҟазаашьақәа традициак аҳасаб ала аиҩызареи аилибакаареи шьаҭаны ирымоуп.
Ареспублика Арцахи Аԥсны Аҳәынҭқарреи Адәныҟатәи аусқәа рзы рминистррақәа реицусура қәҿиарала аҿиара аманы имҩаԥысуеит. Агәра згоит аусбарҭабжьаратә еинырра ԥхьаҟа еиҳагьы активла ишыҿио» ҳәа.